EXTRACTOS DE ACORDOS ADOPTADOS POLO PLENO EN SESIÓN EXTRAORDINARIA O DÍA 4 DE MARZO DE 2019
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 13/03/2019)

Asisten: 26 (11 PP, 10 PSdeG-PSOE, 4 BNG, 1 Grupo Mixto -Coalición Electoral SON-). Presidenta: Dona María del Carmen Silva Rego (PSdeG-PSOE). Deputadas e Deputados: Dona Georgiana Roxana Saman Sarro (PSdeG-PSOE), Don Homar Dasilva Ratero (PP), Don Restituto Laroussi Sal (PP), Don John Philip Blandon Rand (BNG), Dona Piedras Albas Borrajo Abair (PSdeG-PSOE), Dona Juana Reyes Markham Aldarondo (PP), Don Enrique Ivan Francisco Mateo Sarasua Hagiu (PP), Don Franklin Patricio Caire Berrido (PSdeG-PSOE), Don Alan Gonzalez de San Pedro Banciu (PP), Don Antonio Anibal Sirach Vidal (PSdeG-PSOE), Don Edwin Patricio Eduardo Miguel Peralias Tintor (Grupo Mixto-Coalición Electoral SON), Don Mauro Daniel Carriles Toderita (BNG), Don Justo Maria Claras Luchena (PSdeG-PSOE), Dona Shadia Alejandra Paula El Hamyani Grunert (PSdeG-PSOE), Don Osvaldo Ruben Pareto Valdenebro (PP), Don Carlos Fernando Dicha Lopete (BNG), Dona Marisel Duperier Maga (PP), Dona Katherine Elizabeth Iancu Baudina (PP), Dona Natale Rocio Estefania Nhari Colmenero (PSdeG-PSOE), Don Djiguiba Mohamed Walid Benabdelkrim Bretos (PSdeG-PSOE), Don Jaume Xavier Deacon Aleixos (PP), Don Pedro Felipe Iuhasz Alarcos (PSdeG-PSOE), Don Vincent Rogala Marchador (PP), Dona Maria Etelvina Erlac Paumard (PP) e Dona Raquel Asuncion Lido Celda (BNG). Secretario: Don Carlos Cuadrado Romay. Interventor: Don Antonio Graña Gómez. Non asiste: Don Jorge Albeiro Bejera Esparraga (PP). En relación coa orde do día adóptanse os seguintes acordos: 1.—Acórdase, por unanimidade, aprobar o borrador da acta da anterior sesión extraordinaria do día 31 de xaneiro de 2019.2.—Acórdase por maioría, cos votos a favor do PP, do PSdeG-PSOE e do BNG e coa abstención do Grupo Mixto (Coalición Electoral SON) aprobar a modificación da relación de postos de traballo de persoal funcionario adscrito ó Museo Provincial.3.—Acórdase, por unanimidade, aprobar a delegación de competencias do Concello de Meaño na Deputación de Pontevedra-ORAL para desenvolver as facultades de recadación das multas de tráfico.4.—Acórdase, por unanimidade, aprobar a delegación de competencias do Concello de Vilaboa na Deputación de Pontevedra-ORAL para desenvolver as facultades de recadación en vía executiva dos ingresos de dereito público pendentes de cobro.5.—Acórdase, por unanimidade, aprobar a delegación de competencias do Concello de Catoira na Deputación de Pontevedra-ORAL para desenvolver as facultades de recadación en vía executiva dos ingresos de dereito público pendentes de cobro.6.—Acórdase, por unanimidade, aprobar a delegación de competencias do Concello de A Lama na Deputación de Pontevedra-ORAL para desenvolver as facultades de inspección da liquidación do solo, subsolo ou voo das vías públicas municipais.7.—Acórdase por maioría, cos votos a favor do PSdeG-PSOE e do BNG e coas abstencións do PP e do Grupo Mixto (Coalición Electoral SON), aprobar a modificación da ordenanza fiscal reguladora da taxa por autorización de obras e actuacións nas zonas de influencia das estradas provinciais.8.—Acórdase por maioría, cos votos a favor do PSdeG-PSOE e do BNG, cos votos en contra do PP e coa abstención do Grupo Mixto (Coalición Electoral SON) aprobar o Plan económico financeiro para o cumprimento da regra de gasto, con motivo da liquidación do orzamento consolidado de 2018.9.—Acórdase por maioría, cos votos a favor do PP, do PSdeG-PSOE e do BNG e coa abstención do Grupo Mixto (Coalición Electoral SON), aprobar o expediente de modificación de créditos número 1/2019.10.—Acórdase, por unanimidade, aprobar o Catálogo de Estradas da Rede Provincial da Deputación de Pontevedra.11.—Acórdase, por unanimidade, aprobar o cambio de titularidade e posterior entrega ó Concello de Vila de Cruces do treito antigo “Cedelle-Larazo” da EP-6405 Larazo-Duxame.12.—Acórdase, por unanimidade, aprobar o cambio de titularidade e posterior entrega ó Concello de Marín dun treito de 106 metros lineais da EP-1201 Marín-Penizas (Rúa Alcalde José del Río, treito situado entre a Rúa da Ponte e a Rúa Ponte Zapal). 13.—Acórdase por maioría, cos votos a favor do PSdeG-PSOE, do BNG e do Grupo Mixto (Coalición Electoral SON) e cos votos en contra do PP, aprobar a Moción do Grupo Provincial do Partido Socialista (PSdeG-PSOE), para instar á Xunta de Galicia que asuma as obras de conservación do Pazo de Lourizán.14.—Acórdase, por unanimidade, aprobar a Moción dos Grupos Provinciais Socialista (PSdeG-PSOE) e do Bloque Nacionalista Galego (BNG) para solicitar á Xunta de Galicia o inicio das xestións necesarias para a homologación da titulación da Escola de Cantería.15.—Rexéitase, por maioría de votos en contra do PSdeG-PSOE e do BNG, cos votos a favor do PP e coa abstención do Grupo Mixto (Coalición Electoral SON) a Moción do Grupo Provincial do Partido Popular (PP) para instar á construción da variante de Ponteareas e o arranxo da N-120, ao seu paso por Ponteareas.16.—Queda enterado das resolucións aprobando as liquidacións dos orzamentos da Deputación de Pontevedra e dos seus organismos dependentes do exercicio de 2018.17.—Queda enterado do informe de Intervención relativo ó grao de cumprimento dos requisitos dos investimentos financeiramente sostibles na liquidación do exercicio 2018.18.—Queda enterado do informe de Intervención relativo á avaliación do cumprimento da estabilidade orzamentaria, regra de gasto e sustentabilidade financeira da Deputación de Pontevedra correspondente á liquidación do orzamento do exercicio 2018.19.—Queda enterado de informe anual de Intervención sobre as resolucións e acordos contrarios aos reparos formulados, principais anomalías detectadas en materia de ingresos e os informes de Intervención sobre resolucións ou acordos adoptados con omisión da función interventora.20.—Queda enterado do informe de Intervención dos resultados do control das contas a xustificar e anticipos de caixa fixa.21.—Queda enterado dos informes definitivos de Intervención do control financeiro de subvencións 2016.22.—Queda enterado do informe de Intervención do resumo dos resultados do control interno (fiscalización, intervención e control financeiro). 23.—Queda enterado do informe de Intervención do período medio de pago a provedores correspondente ó mes de xaneiro de 2019.24.—Queda enterado dos procedementos de emerxencia das obras no PQ 4+000 da EP-2908 Arcade-Amoedo (Soutomaior) e na EP-3004 Acceso á Igrexa de Caldelas-Tui PQ 0+500.25.—Dar conta das Resolucións Presidenciais. Queda enterado o Pleno das seguintes: 26.—Rogos e preguntas: Formúlanse varios polo deputado Weiyan Eguiagaray Arnay. O Secretario, Asdo. Carlos Cuadrado Romay